આ છે પહેલો સીન ‘નેટફ્લિક્સ’ પર અઠવાડિયા પહેલાં રિલીઝ થયેલી તેમની પહેલી ભારતીય ઑરિજિનલ વેબ સિરીઝ ‘સેક્રેડ ગેમ્સ’ (Sacred Games)નો પહેલો સીન. આપણે ગઈ કાલે વાત કરી તેમ ‘સેક્રેડ ગેમ્સ’ એ NRI લેખક વિક્રમ ચંદ્રાની 2006માં આવેલી એ જ નામની ક્રાઈમ નોવેલનું અડૅપ્ટેશન છે. આ સિરીઝના ડિરેક્ટરો છે અનુરાગ કશ્યપ અને વિક્રમાદિત્ય મોટવાણે. મુંબઈ પર આધારિત ક્રાઈમ ડ્રામાની આપણને નવાઈ નથી. ખુદ અનુરાગ કશ્યપ અને એમણે જેની સાથે કરિયરની શરૂઆત કરી તે રામગોપાલ વર્માએ મુંબઈ અન્ડરવર્લ્ડ અને ગેંગવોરની પુષ્કળ કથાઓ આપણને પીવડાવી છે. તેમ છતાં ઈન્ટરનેટિયા મનોરંજનનું પાન કરતા રસિયાઓમાં સેક્રેડ ગેમ્સે સનસનાટી મચાવી છે તેનાં એક નહીં, અનેક કારણો છે. આપણેય તે આ વેબસિરીઝની તેની જેમ જ જરા ખૂલીને વાત કરીએ.